राजद सुप्रीमो लालू प्रसाद यादव की बहू और बिहार के पूर्व मंत्री तेज प्रताप यादव की दुल्हन ऐश्वर्या की हाथों पर मुजफ्फरपुर की लहठी सजेगी। शहर के इस्लामपुर स्थित बाबा लहठी भंडार से दुल्हन के लिए उपहार के तौर पर एक सेट लहठी भेजा गया है। यह लहठी आधुनिक डिजाइन में तैयार किया गया है, जिस पर दुल्हन का नाम और तस्वीर भी है। लहठी पर अर्कन नग जड़ा गया है। इसे तैयार करने में 10 दिनों का वक्त लगा है।